
      ประกาศองค์การบริหารส่วนตำบลตะแพน
เรื่อง  สอบราคาจ้างตามโครงการดัดแปลงครุภัณฑ์ รถบรรทุกน้ำเอนกประสงค์ หมายเลขทะเบียน 80-5245  เป็นรถบรรทุกน้ำเอนกประสงค์ติดตั้งเครนไฮโดรลิกพร้อมกระเช้าไฟฟ้า 
องค์การบริหารส่วนตำบลตะแพน  อำเภอศรีบรรพต จังหวัดพัทลุง
……………………………….
ด้วย  องค์การบริหารส่วนตำบลตะแพน   อำเภอศรีบรรพต  จังหวัดพัทลุง   มีความประสงค์จะสอบราคาจ้างเหมาตามโครงการดัดแปลงครุภัณฑ์รถบรรทุกน้ำเอนกประสงค์  หมายเลขทะเบียน    80-5245    เป็นรถบรรทุกน้ำเอนกประสงค์ติดตั้งรถเครนไฮโดรลิกพร้อมกระเช้าไฟฟ้า มีรายละเอียดดังนี้
     		1. ชุดเครนไฮโดรลิก   ขนาด  3  ตัน  3  ตอน 4  ปลอก น้ำหนักยกสูงสุดไม่เกิน 3  ตัน 
  ที่ระยะ   2.00  เมตร      							จำนวน     1  ชุด      
2. ค่าแรงติดตั้งเครนพร้อมกระเช้า        			จำนวน     1  ชุด      
3. กระเช้าฉนวนกันไฟฟ้า                          			จำนวน    1   ชุด       
4. รื้ออุปกรณ์ตัวถังเดิมพร้อมติดตั้งกลับ			จำนวน     1   ชุด	    
งบประมาณ 400,000 บาท  (สี่แสนบาทถ้วน) 
ราคากลาง  400,000 บาท (สี่แสนบาทถ้วน)
 ผู้มีสิทธิเสนอราคาจะต้องมีคุณสมบัติดังนี้
1. เป็นนิติบุคคล หรือบุคคลธรรมดาที่มีอาชีพรับจ้างทำงานที่สอบราคาจ้างดังกล่าว
 2.  ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ  หรือหน่วยการ
บริหารราชการส่วนท้องถิ่น  ในขณะที่ยื่นซองสอบราคา
	**	3. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่ายหรือแสดงบัญชีรายรับรายจ่ายๆไม่ถูกต้องครบถ้วนในสาระสำคัญ
กำหนดยื่นซองสอบราคา   ตั้งแต่วันที่   11  เดือนกันยายน  พ.ศ. 2557    ถึงวันที่  15  เดือนกันยายน  พ.ศ.2557   และวันที่  17  กันยายน  พ.ศ. 2557  ถึง วันที่  25  กันยายน  พ.ศ. 2557   ณ กองคลัง  องค์การบริหารส่วนตำบลตะแพน ในวันเวลาราชการ   
 และยื่นซองสอบราคา ณ . ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ   อำเภอศรีบรรพต  จังหวัดพัทลุง  (ที่ว่าการอำเภอศรีบรรพต)   ในวันที่  16   เดือนกันยายน   พ.ศ. 2557  ระหว่าง  เวลา   08.30 -16.30   น.   

และกำหนดเปิดซองสอบราคา  ในวันที่  26  เดือนกันยายน   พ.ศ.2557  ตั้งแต่เวลา  11.00 น.   เป็นต้นไป   ณ . ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ                       อำเภอศรีบรรพต  จังหวัดพัทลุง  (ที่ว่าการอำเภอศรีบรรพต)   
		ผู้สนใจติดต่อขอซื้อเอกสารสอบราคาจ้าง ได้ที่กองคลัง องค์การบริหารส่วนตำบลตะแพน ในราคาชุดละ  1,000.-บาท (-หนึ่งพันบาทถ้วน)   ระหว่างวันที่  11  เดือนกันยายน  พ.ศ. 2557   ถึงวันที่  25   เดือน กันยายน  พ.ศ.  2557     ในวันและเวลาราชการ  ณ กองคลัง  องค์การบริหารส่วนตำบลตะแพน หรือสอบถามรายละเอียดเพิ่มเติม ได้ทางโทรศัพท์หมายเลข 0–7467 –0018     ในวันและเวลาราชการ    หรือ   ดูรายละเอียดได้ทางเว็บไซต์     www.tapan.go.th
		ประกาศ     ณ    วันที่   11    เดือนกันยายน    พ.ศ.2557
		 
     (ลงชื่อ)
      	(นายสมโชค    เอกหิรัณยราษฎร์)
            นายกองค์การบริหารส่วนตำบลตะแพน






















เอกสารสอบราคาจ้าง  เลขที่    7/ 2557
เรื่อง  สอบราคาจ้างตามโครงการดัดแปลงครุภัณฑ์ รถบรรทุกน้ำเอนกประสงค์ หมายเลขทะเบียน 80-5245  เป็นรถบรรทุกน้ำเอนกประสงค์ติดตั้งเครนไฮโดรลิกพร้อมกระเช้าไฟฟ้า 
องค์การบริหารส่วนตำบลตะแพน  อำเภอศรีบรรพต จังหวัดพัทลุง
                  ตามประกาศองค์การบริหารส่วนตำบลตะแพน  ลงวันที่   11  กันยายน  2557
--------------------------------------------
ด้วย  องค์การบริหารส่วนตำบลตะแพน  อำเภอศรีบรรพต  จังหวัดพัทลุง   มีความประสงค์จะสอบราคาจ้างเหมาตามโครงการดัดแปลงครุภัณฑ์รถบรรทุกน้ำเอนกประสงค์ หมายเลขทะเบียน  80-5245  เป็นรถบรรทุกน้ำเอนกประสงค์ติดตั้งรถเครนไฮโดรลิกพร้อมกระเช้าไฟฟ้า รายละเอียดดังนี้
1. ชุดเครนไฮโดรลิก   ขนาด  3  ตัน  3  ตอน 4  ปลอก น้ำหนักยกสูงสุดไม่เกิน 3  ตัน   ที่ระยะ   2.00  เมตร      							จำนวน     1  ชุด      
2. ค่าแรงติดตั้งเครนพร้อมกระเช้า        		จำนวน     1  ชุด      
3. กระเช้าฉนวนกันไฟฟ้า                          		จำนวน    1   ชุด       
4. รื้ออุปกรณ์ตัวถังเดิมพร้อมติดตั้งกลับ		จำนวน     1   ชุด	    
งบประมาณ 400,000 บาท  (สี่แสนบาทถ้วน) 
ราคากลาง    400,000 บาท    (สี่แสนบาทถ้วน) 
โดยมีข้อเสนอแนะและข้อกำหนด ดังต่อไปนี้
1. เอกสารแนบท้ายเอกสารสอบราคา
1.1 แบบรูปรายการละเอียดของงานจ้างที่ก่อสร้าง
1.2 แบบใบเสนอราคา
1.3 แบบสัญญาจ้าง
1.4 แบบหนังสือค้ำประกัน 
      (1) หลักประกันสัญญา
      (2) หลักประกันผลงาน
1.5 บทนิยาม
      (1) ผู้เสนอราคาที่มีผลประโยชน์ร่วมกัน
      (2) การขัดขวางการแข่งขันราคาอย่างเป็นธรรม
1.6 แบบบัญชีเอกสาร
      (1) บัญชีเอกสารส่วนที่ 1
      (2) บัญชีเอกสารส่วนที่ 2

2. คุณสมบัติของผู้เสนอราคา
2.1 ผู้เสนอราคาต้องเป็นผู้มีอาชีพรับจ้างทำงานที่สอบราคาจ้าง และต้องไม่เป็นผู้ถูกแจ้งเวียนชื่อผู้ทิ้งงานของทางราชการ  รัฐวิสาหกิจ  หรือหน่วยการบริหารราชการส่วนท้องถิ่น  หรือห้ามติดต่อหรือห้ามเข้าเสนอราคากับองค์การบริหารส่วนตำบล
    2.2  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน     ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น   
		**2.3  บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่ายหรือแสดงบัญชีรายรับรายจ่ายๆไม่ถูกต้องครบถ้วนในสาระสำคัญ

3. หลักฐานการเสนอราคา
ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา  ดังนี้
 3.1  สำเนาหนังสือรับรองการจดทะเบียนหุ้นส่วนบริษัท และสำเนาใบทะเบียนภาษีมูลค่าเพิ่ม  (ถ้ามี)  พร้อมทั้งรับรองสำเนาถูกต้อง
3.2  หนังสือมอบอำนาจซึ่งปิดอากรแสตมป์ตามกฎหมาย ในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน
3.3  บัญชีรายการจ้างเหมา  หรือใบแจ้งปริมาณงาน  ซึ่งจะต้องแสดงรายการวัสดุ  อุปกรณ์  ค่าแรงงาน  ภาษีประเภทต่าง ๆ  รวมทั้งกำไรไว้ด้วย
3.4 บัญชีรายการเอกสารทั้งหมดที่ได้ยื่นพร้อมกับซองสอบราคา
4. การยื่นซองสอบราคา
     4.1  เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้  โดยไม่มีเงื่อนไขใด ๆ  ทั้งสิ้น  และจะต้องกรอกข้อความให้ถูกต้องครบถ้วน  ลงลายมือชื่อของผู้เสนอราคาให้ชัดเจน  จำนวนเงินที่เสนอจะต้องระบุตรงกันทั้งตัวเลขและตัวอักษร  โดยไม่มีการขูดลบหรือแก้ไข  หากมีการขูดลบ  ตก  เติม  แก้ไข  เปลี่ยนแปลง  จะต้องลงลายมือชื่อผู้เสนอราคา  พร้อมประทับตรา (ถ้ามี)  กำกับไว้ด้วยทุกแห่ง
4.2  ผู้เสนอราคาจะต้องกรอกปริมาณวัสดุและราคาในบัญชีรายการจ้างเหมาให้ครบถ้วน
               ในการเสนอราคา ให้เสนอเป็นเงินบาท  และเสนอราคาเพียงราคาเดียว โดยเสนอราคารวมและหรือราคาต่อหน่วย  และหรือต่อรายการ  ตามเงื่อนไขที่ระบุไว้ท้ายใบเสนอราคาให้ถูกต้อง  ทั้งนี้  ราคารวมที่เสนอจะต้องตรงกันทั้งตัวเลขและตัวหนังสือ  ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ  โดยคิดราคารวมทั้งสิ้นซึ่งรวมค่าภาษีมูลค่าเพิ่ม  ภาษีอากรอื่น  และค่าใช้จ่ายทั้งปวงไว้แล้ว

ราคาที่เสนอ  จะต้องเสนอกำหนดยืนราคาไม่น้อยกว่า  60  วัน  นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้
     4.3  ผู้เสนอราคาจะต้องเสนอกำหนดเวลา   ก่อสร้างแล้วเสร็จ ไม่เกิน 45 วัน นับถัดจากวันลงนามในสัญญาจ้าง  หรือวันที่ได้รับหนังสือแจ้งจากองค์การบริหารส่วนตำบลให้เริ่มทำงาน
                                     4.4  ก่อนยื่นซองสอบราคา ผู้เสนอราคาควรตรวจดูร่างสัญญา แบบรูปและรายละเอียด ฯลฯ  ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา
4.5  ผู้เสนอราคาจะต้องยื่นซองสอบราคา  ที่ปิดผนึกซองเรียบร้อย   จ่าหน้าซองถึงประธานคณะกรรมการเปิดซองสอบราคา  โดยระบุไว้ที่หน้าซองว่า       “ใบเสนอราคาตามเอกสารสอบราคาจ้างเลขที่     7/2557”  โดยยื่นโดยตรงต่อองค์การบริหารส่วนตำบลตะแพน      ตั้งแต่วันที่   11 เดือนกันยายน พ.ศ. 2557    ถึงวันที่  15  เดือนกันยายน  พ.ศ.2557   และวันที่  17  กันยายน พ.ศ. 2557  ถึงวันที่ 25  กันยายนพ.ศ. 2557  ณ  กองคลัง  องค์การบริหารส่วนตำบลตะแพน ในวันเวลาราชการ   
 และยื่นซองสอบราคา ณ  ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ   อำเภอศรีบรรพต  จังหวัดพัทลุง  (ที่ว่าการอำเภอศรีบรรพต)   ในวันที่   16  เดือนกันยายน   พ.ศ. 2557  ระหว่าง  เวลา  08.30 น. -16.30   น.        
เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด  และคณะกรรมการเปิดซองสอบราคาในวันที่   26  เดือนกันยายน    พ.ศ.2557   ตั้งแต่เวลา  11.00 น.   เป็นต้นไป   ณ . ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ   อำเภอศรีบรรพต จังหวัดพัทลุง  (ที่ว่าการอำเภอศรีบรรพต)   
5. หลักเกณฑ์และสิทธิในการพิจารณาราคา
5.1 ในการสอบราคาครั้งนี้  องค์การบริหารส่วนตำบลตะแพน จะพิจารณาตัดสินด้วยราคารวม
5.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้อง  หรือไม่ครบถ้วนตามข้อ  3  หรือยื่นซองสอบราคาไม่ถูกต้องตามข้อ  4  แล้ว  คณะกรรมการเปิดซองสอบราคาจะไม่รับพิจารณาราคาของผู้ที่เสนอราคารายนั้น  เว้นแต่เป็นข้อผิดพลาดหรือผิดหลงเพียงเล็กน้อย  หรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ  ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น

5.3  องค์การบริหารส่วนตำบลตะแพน  สงวนสิทธิไม่พิจารณาราคาของผู้เสนอราคา  โดยไม่มีการผ่อนผันในกรณีดังต่อไปนี้
(1)  ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบลตะแพน 
(2)  ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่ง อย่างใดหรือทั้งหมดในใบเสนอราคา
(3)   เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
(4)  ราคาที่เสนอมีการขูดลบ  ตก  เติม  แก้ไข  เปลี่ยนแปลง  โดยผู้เสนอราคามิได้     ลงลายมือชื่อพร้อมประทับตรา  (ถ้ามี)  กำกับไว้

                                       5.4 ในการตัดสินการสอบราคาหรือในการทำสัญญา  คณะกรรมการเปิดซองสอบราคาหรือองค์การบริหารส่วนตำบลตะแพน   มีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้   องค์การบริหารส่วนตำบลตะแพนมีสิทธิที่จะไม่รับราคาหรือไม่ทำสัญญาหากหลักฐาน      ดังกล่าวไม่มีความเหมาะสมหรือไม่ถูกต้อง
5.5 องค์การบริหารส่วนตำบลตะแพน   ทรงไว้ซึ่งสิทธิที่จะไม่รับราคาต่ำสุด  หรือราคาหนึ่งราคาใดหรือราคาที่เสนอทั้งหมดก็ได้  และอาจพิจารณาเลือกจ้างในจำนวนหรือขนาด  หรือเฉพาะรายการหนึ่งรายการใด  หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้ เพื่อประโยชน์ของทาง   ราชการเป็นสำคัญ       และให้ถือว่าการตัดสินขององค์การบริหารส่วนตำบลตะแพนเป็นเด็ดขาด     ผู้เสนอราคาจะเรียกร้องค่าเสียหายใด ๆ  มิได้  รวมทั้งองค์การบริหารส่วนตำบลตะแพนจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงาน  หากมีเหตุเชื่อได้ว่ามีการเสนอราคากระทำไปโดยไม่สุจริตหรือมีการสมยอมกันในการเสนอราคา
ในกรณีที่ผู้เสนอราคาต่ำสุดจนคาดหมายได้ว่าไม่อาจดำเนินงานตามสัญญาได้คณะกรรมการเปิดซองสอบราคาหรือองค์การบริหารส่วนตำบลตะแพนจะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์  หากคำชี้แจงไม่เป็นที่รับฟังได้  องค์การบริหารส่วนตำบลตะแพนมีสิทธิที่จะไม่รับราคาของผู้เสนอราคารายนั้น
6. การทำสัญญาจ้าง
ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ 1.3 กับองค์การบริหารส่วนตำบลตะแพน ภายใน  7  วัน   นับถัดจากวันที่ได้รับแจ้ง   และจะต้องวางหลักประกันสัญญาเป็นจำนวนเงินเท่ากับร้อยละห้า  ของราคาค่าจ้างที่สอบราคาได้  ให้องค์การบริหารส่วนตำบลตะแพนยึดถือไว้ในขณะทำสัญญา  โดยใช้หลักประกันอย่างหนึ่งอย่างใด  ดังต่อไปนี้
6.1 เงินสด
6.2 เช็คที่ธนาคารสั่งจ่ายให้แก่องค์การบริหารส่วนตำบลตะแพน  โดยเป็นเช็คลงวันที่ที่ทำสัญญาหรือก่อนหน้านั้น  ไม่เกิน  3  วันทำการของทางราชการ

6.3 หนังสือค้ำประกันของธนาคารภายในประเทศ  ตามแบบหนังสือค้ำประกัน  ดังระบุในข้อ  1.4
6.4 พันธบัตรรัฐบาลไทย
6.5 หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนหรือการพาณิชย์และประกอบธุรกิจค้ำประกันตามประกาศของธนาคารแห่งประเทศไทย  ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ  ทราบแล้ว  โดยอนุโลมให้ใช้ตามตัวอย่างหนังสือ   ค้ำประกันของธนาคารตามที่คณะกรรมการว่าด้วยการพัสดุกำหนด (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน  10  ล้านบาท)
หลักประกันนี้จะคืนให้โดยไม่มีดอกเบี้ย ภายใน 15 วัน นับถัดจากวันที่ผู้ชนะการสอบราคา  (ผู้รับจ้าง)  พ้นจากข้อผูกพันตามสัญญาจ้างแล้ว
7. ค่าจ้างและการจ่ายเงิน  (สัญญาเป็นราคาเหมารวม)
องค์การบริหารส่วนตำบลตะแพน   จะจ่ายเงินค่าจ้าง  โดยแบ่งออกเป็น  1 งวด  เมื่อผู้รับจ้างปฏิบัติงานทั้งหมดเสร็จเรียบร้อยตามสัญญา  รวมทั้งทำสถานที่ก่อสร้างให้สะอาดเรียบร้อย 
                8. อัตราค่าปรับ
ค่าปรับตามแบบสัญญาจ้างจะกำหนดในอัตราร้อยละ  0.10  ของค่าจ้างตามสัญญาต่อวัน
9. การรับประกันความชำรุดบกพร่อง
ผู้ชนะการสอบราคาซึ่งได้ทำข้อตกลงเป็นหนังสือ     หรือทำสัญญาจ้างตามแบบดังระบุใน ข้อ 1.3 แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า 1  ปี  นับถัดจากวันที่องค์การบริหารส่วนตำบลตะแพน  ได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดี   ดังเดิม  ภายใน  7  วัน  นับถัดจากวันที่ได้รับแจ้งความชำรุดบกพร่อง
10. ข้อสงวนสิทธิในการเสนอราคาและอื่น ๆ
                  	       10.1  เงินค่าจ้างสำหรับงานจ้างครั้งนี้    ได้มาจากเงินงบประมาณ ขององค์การบริหารส่วนตำบลตะแพน
                          การลงนามในสัญญาจะกระทำได้ต่อเมื่อ  องค์การบริหารส่วนตำบลตะแพน   ได้รับอนุมัติเงินค่าก่อสร้างตามโครงการดังกล่าวที่สอบราคาจ้าง     แล้วเท่านั้น
10.2 เมื่อองค์การบริหารส่วนตำบลตะแพน   ได้คัดเลือกผู้เสนอราคารายใดให้เป็นผู้รับจ้างและได้   ตกลงจ้างตามสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ  และของนั้นต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด  ผู้เสนอราคา  ซึ่งเป็นผู้รับจ้างจะต้องปฏิบัติตามกฎหมายว่าด้วยการ ส่งเสริมการพาณิชยนาวี  ดังนี้

(1) แจ้งการสั่งหรือนำสิ่งของดังกล่าวเข้ามาจากต่างประเทศต่อกรมการขนส่งทางน้ำและพาณิชยนาวี  ภายใน  7  วัน  นับถัดจากวันที่ผู้รับจ้างสั่งหรือซื้อของจากต่างประเทศ  เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
(2) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับ       เรือไทยจากต่างประเทศมายังประเทศไทย  เว้นแต่จะได้รับอนุญาตจากกรมการขนส่งทางน้ำและพาณิชยนาวีให้บรรทุกสิ่งของนั้นโดยเรืออื่นที่มิใช่   เรือไทย  ซึ่งจะต้องได้รับอนุญาตเช่นนั้นก่อนบรรทุกของลงเรืออื่น  หรือเป็นของ    ที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

(3)  ในกรณีที่ไม่ปฏิบัติตาม  (1)  หรือ  (2)  ผู้รับจ้างจะต้องรับผิดชอบตามกฎหมาย ว่าด้วยการส่งเสริมการพาณิชยนาวี
	10.3 ผู้เสนอราคาซึ่งองค์การบริหารส่วนตำบลตะแพน    ได้คัดเลือกแล้วไม่ไปทำสัญญาหรือข้อตกลง  ภายในเวลาที่ทางราชการกำหนดระบุในข้อ 6    องค์การบริหารส่วนตำบลตะแพนอาจพิจารณาเรียกร้องให้ชดใช้ความ  เสียหาย  (ถ้ามี)  รวมทั้งจะพิจารณาให้เป็นผู้ทิ้งงานตามระเบียบของทางราชการ
	10.4 องค์การบริหารส่วนตำบลตะแพน  สงวนสิทธิที่จะแก้ไข  เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด  (ถ้ามี)


		11.  ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด


			องค์การบริหารส่วนตำบลตะแพน


วันที่    11   เดือนกันยายน  พ.ศ. 2557

